  «Двенадцать месяцев» фильмысь стоп-кадр Майя Бывальцева Удмуртиысь дышетӥсьёс но анай-атайёс «Лучшкий кинопедагог» V вожвылъяськонэ пыриськыны быгато. Куриськонъёсты 31-тӥ южтолэзёзь кутозы. Со сярысь элькунысь дышетонъя но тодосъя министерстволэн пресс-службаез ивортӥз. Вожвылъяськонэ дышетонын но визьноданын киноез уже кутыны быгатӥсь дышетӥсьёсты, анай-атайёсты но мыло-кыдо адямиосты ӧтё. Со понна сайтысь киноез яке мультфильмез быръёно, со вылын киноуроклы, ужрадлы методика метариалъёс кылдытоно яке киношудон малпано, ужез облачной серивсэ ватсано но курискон ггожтоно. Конкурсын кня ке номинациос чакламын: «Покчи классъёсын дышетскисьёслы устоез киноурок», «Шоретӥ классъёсын дышетсиксьёслы устоез киноурок», «бадӟым классъёсын дышетсиксьёслы но студентъёслы устоез киноурок», «Устоез киношудон», «Нылпи лагерьлы устоез киноужрад». Вожвылъяськонлы йылпумъянъёс куартолэзьзёзь лэсьтозы. Юанъёсты kino.pedagogika@gmail.com электрон почтае келяны луэ. Вормисьёслы кузьымъёс сётозы, нош устооссэ ужъёсты нимысьтыз бичетэн поттозы. Вожвылъяськонэз Россиысь дышетонъя академилэн Пиналъёсты, семьяез эскеронъя но визьноданъя институтэз Калыкез дышетонъя министерство юрттэмен радъяз. Тодэ вайытом, Удмуртиын «Кин кызьы узырме, яке Ограбление по-удмуртски» кинокомеди пуктон бордын ужасьёс фильмлы тизерез поттӥзы. Ивортодэтъя «Удмуртия» агентство съёмкаосы вуылӥз.  Тегъёс: кино дышетӥсьёс анай-атайёс вожвылъяськон Дышетон Удмуртия Ижкар  